મલાડ પોલીસ-સ્ટેશનના તપાસનીશ પોલીસ-અધિકારીએ જણાવ્યું હતું કે ‘ફરિયાદી ભાવના ગાલાએ અમને મોબાઇલ-વિડિયોનું ફુટેજ આપ્યું હતું. એના આધારે આરોપી અન્નપૂર્ણા ખડસે સોમવારે ફરિયાદીના ઘરે કામ કરવા આવી એ સમયે અમે તેને ઝડપી લીધી હતી. આરોપીની મહિલા પોલીસે તલાશી લેતાં તેની પાસેથી ભાવના ગાલાના બેડરૂમના કબાટની ડુપ્લિકેટ ચાવી મળી આવી હતી. અમે ફરિયાદીએ દર્શાવ્યા મુજબ ૪૦,૦૦૦ રૂપિયાની રોકડ અને ૪૦,૦૦૦ રૂપિયાની ડાયમન્ડની રિંગ ચોરવાના કેસમાં આરોપીની ધરપકડ કરીને ગઈ કાલે કોર્ટમાં રજૂ કરી હતી.’